માળીયામિંયાણા રણકાંઠા સ્થિત સુરજબારીની નજીક દરીયાઈ પટ્ટી પર જમીન માફીયાઓએ અડીંગો જમાવી માછીમારોને ખોટી રીતે હેરાન પરેશાન કરી જમીન માફીયાઓ ઘુડખર અભયારણ્યને પોતાનુ ઘર સમજી બેફામ પાળા બાંધી દરીયાઈ પાણીની કુદરતી યાતાયતને રોકી માછીમારીના વ્યવસાય સાથે સંકળાયેલ માછીમારોની આજીવિકા ટકાવી રાખવા તેમની રોજીરોટી પર ગંભીર સવાલો ઉપસ્થિત થતા માળીયા મામલતદાર કચેરી સામે પ્રતિક ઉપવાસ આંદોલન પર ઊતરી વિરોધ પ્રદર્શન કર્યુ હતુ વધુમાં માળીયા સુરજબારી વચ્ચે આવેલા વિસ્તારમાં જે પણ મીઠાના અગરો હતા તે ૨૦૧૬ના વર્ષમાં આ જમીન ઘુડખર અભયારણ્યને સોંપી દેવામાં આવેલ છે છતા જમીન માફિયાઓ કોઈપણ લીઝ હુકમ વિના ગેરકાયદેસર ૩૫ હજાર એકર ઘુડખર અભયારણ્યની જમીન પર કબ્જો જમાવી સરકારી બાબુઓને પોતાના ખિસ્સામાં લઈને ફરતા દરીયાઈ મગરમચ્છો પોતાના સ્વાર્થ ખાતર ગરીબ માછીમારોની રોજીરોટી છિનવી કનગડત કરી પોલીસને પણ મુઠ્ઠીમાં રાખી ગેરમાર્ગે દોરી ખોટી ફરિયાદો દાખલ કરવાની ધમકી આપતા હોવાની રાવ ઉઠવા પામી છે ઉલ્લેખનીય છેકે આવા માફીયાઓ વિરૂદ્ધ વાઈલ્ડ લાઈફ પ્રોટેક્શન એક્ટ ૧૯૭૨ મુજબ અભયારણ્ય વિસ્તારમાં ગેરકાયદેસર પ્રવેશ કરવા સામે ફરીયાદ દાખલ કરવા માંગ ઉઠી છે